Ya, me oa bihan d'ar mare-se, c'hwec'h vloaz bennak pa oa deut un amenuzer, 'meus ket soñj ken deus e ano. Ar wech kentañ oa deut oa chomet daou vloaz ! Me gav din 'noa ti ebet, hennezh 'ae da labourat deus an  eil ti d'egile . Da gentañ 'noa renket ar « manjoirioù » ha goude tro ur pres, goude-se 'noa graet ur pres hag ur gwele. Ha warne 'noa kizellet KANIKED. Ur wech all oa deut, se oa kalz diwezhatoc'h, me oa trizek pe pevarzek vloaz. : Daou viz oa chomet . Raok mont kuit en noa graet din ha da ma c'hoar ur voest da vont da walc'hiñ an dilhad d'ar poull ha KIZELLET bokidi warni ; ha ni'm oa FOUGEET hon-div, me lar deoc'h !